Αβρούπολις

Ο Αβρούπολις (2ος αι. π.Χ.) ήταν βασιλιάς του θρακικού φύλου των Σαπαίων, «σύμμαχος και φίλος» («socius et amicus») των Ρωμαίων. Ο Αβρούπολις επιτέθηκε στις κτήσεις του Περσέως, του πρωτότοκου γιου του προσφάτως τότε αποβιώσαντος βασιλέως Φιλίππου Ε΄ της Μακεδονίας περί το 179 π.Χ., και τις λεηλάτησε μέχρι την Αμφίπολη, γενόμενος κύριος και των χρυσωρυχείων του Παγγαίου. Στη συνέχεια εκδιώχθηκε από τον ΠερσέαΤίτος Λίβιος, xlii. 13. 30. 41, γεγονός που συνετέλεσε στο ξέσπασμα του Γ΄ Μακεδονικού Πολέμου, καθώς οι Ρωμαίοι ενοχλήθηκαν από την εκδίωξη του συμμάχου τους.Πολυβίου Ιστορίαι, Βιβλίο XXII, §8.

Μία από τις αξιώσεις που προέβαλε η Ρώμη όταν κήρυξε τον πόλεμο αυτόν, που σήμανε το τέλος του επίσημου Μακεδονικού Βασιλείου, ήταν και η επαναφορά του Αβρουπόλιδος στον θρόνο τουΤίτος Λίβιος, xlii. 13. 6 κ.α. Ορισμένοι συγγραφείς, αρχαίοι και νεότεροι, θεωρούν την εκδίωξη του Αβρουπόλιδος από τον Περσέα ως ένα βασικό αίτιο του Γ΄ Μακεδονικού Πολέμου, ενώ μεταγενέστεροι Ρωμαίοι συγγραφείς και σύγχρονοι μελετητές τείνουν να τη θεωρούν ως πράξη αυτοάμυναςΑππιανού Μακεδονικοί πόλεμοι, από τις Πρεσβείες του Κωνσταντίνου Πορφυρογέννητου, §18, §22, με τη Ρώμη να τη χρησιμοποιεί απλώς ως ένα πρόσχημα για τον πόλεμο με τον Περσέα.

Παραπομπές

Πηγές
 Το ομώνυμο λήμμα στην Εγκυκλοπαίδεια Πάπυρος-Larousse-Britannica, έκδ. 2006, τόμος 1, σελ. 144

Κατηγορία:Βασιλείς των Οδρυσών
Κατηγορία:Πρωταγωνιστές των Μακεδονικών Πολέμων